L 210/8
MT
Il-Ġurnal Uffiċjali tal-Unjoni Ewropea
11.8.2022
għall-konformità mar-rekwiżiti tas-saħħa tal-annimali u tas-saħħa pubblika stabbiliti fir-Regolamenti Delegati talKummissjoni (UE) 2019/625 (3) u (UE) 2020/692 (4) u r-Regolamenti ta’ Implimentazzjoni tal-Kummissjoni (UE) 2020/2235 (5) u (UE) 2021/404 (6).
Għal raġunijiet ta’ ċarezza, l-entrati għal dawk il-pajjiżi jenħtieġ li jiġu mmarkati b’“O” fil-kolonna għall-ispeċi tal-annimali relevanti mitluba biss fit-tabella tal-Anness tad-Deċiżjoni 2011/163/UE.
(5)
Il-pajjiżi terzi li jkunu ppreżentaw pjan jew għall-prodotti tal-akkwakultura, għall-ħalib jew għall-bajd, u li jitolbu li jimmanifatturaw prodotti komposti, jenħtieġ li jitħallew li jħejju prodotti komposti destinati għall-esportazzjoni lejn l-Unjoni li jkun fihom tali prodotti proċessati, billi jużaw kwalunkwe wieħed minn dawk il-prodotti proċessati, sakemm il-prodotti proċessati li għalihom ma ppreżentawx pjan jinkisbu minn Stati Membri jew minn pajjiżi terzi approvati.
Għal raġunijiet ta’ ċarezza, l-entrati għal dawk il-pajjiżi jenħtieġ li jiġu mmarkati b’“O” għal li jifdal minn dawk il-kategoriji fit-tabella tal-Anness tad-Deċiżjoni 2011/163/UE.
(6)
L-elenkar ta’ pajjiżi terzi għall-molluski huwa meħtieġ minħabba l-bidla fir-rekwiżiti taċ-ċertifikazzjoni għallmolluski mrobbija.
Bħalissa, ma hemm l-ebda rekwiżit skont id-Direttiva 96/23/KE, biex pajjiżi terzi jissottomettu lill-Kummissjoni pjanijiet għall-molluski.
L-uniku monitoraġġ tar-residwi rilevanti għall-produzzjoni tal-molluski mrobbija fir-rigward tal-kontaminanti jsir skont ir-Regolament ta’ Implimentazzjoni tal-Kummissjoni (UE) 2019/627 (7), u l-pajjiżi terzi li jissodisfaw dawk il-kundizzjonijiet huma elenkati fl-Anness VIII tar-Regolament ta’ Implimentazzjoni tal-Kummissjoni (UE) 2021/405 (8).
Billi dawk il-pajjiżi terzi jissodisfaw ir-rekwiżiti talArtikoli 56 sa 59 tar-Regolament ta’ Implimentazzjoni (UE) 2019/627 inkluż dwar il-monitoraġġ tar-residwi, għaldaqstant għal raġunijiet ta’ ċarezza, dawk il-pajjiżi jenħtieġ li jiġu mmarkati b’“M” fil-kolonna “Akkwakultura” fit-tabella tal-Anness tad-Deċiżjoni 2011/163/UE, li tfisser “molluski”.
(7)
Ċerti pajjiżi talbu li jesportaw lejn l-Unjoni prodotti komposti li fihom prodotti pproċessati minn molluski li joriġinaw jew mill-Istati Membri inkella minn pajjiżi terzi approvati elenkati fl-Anness VIII tar-Regolament ta’ Implimentazzjoni (UE) 2021/405.
Pajjiżi mmarkati b’“X” fit-tabella tal-Anness tad-Deċiżjoni 2011/163/UE għal mill-inqas waħda mill-komoditajiet li ġejjin: bovini, ovini/kaprini, ekwini, porċini, pollam, akkwakultura, ħalib, bajd jew kaċċa, ipprovdew l-garanziji suffiċjenti b’rabta mas-sistemi uffiċjali ta’ kontroll attwali tagħhom.
Għaldaqstant, jenħtieġ li dawk il-pajjiżi kollha jiġu mmarkati b’“P” fil-kolonna “Akkwakultura” ta’ dik it-tabella li tippermettilhom li jużaw prodotti proċessati minn molluski li joriġinaw jew minn Stati Membri inkella minn pajjiżi terzi approvati għall-produzzjoni u l-esportazzjoni ta’ prodotti komposti li fihom prodotti proċessati minn molluski.
(3) Ir-Regolament Delegat tal-Kummissjoni (UE) 2019/625 tal-4 ta’ Marzu 2019 li jissupplimenta r-Regolament (UE) 2017/625 talParlament Ewropew u tal-Kunsill fir-rigward ta’ rekwiżiti għad-dħul fl-Unjoni ta’ kunsinni ta’ ċerti annimali u oġġetti maħsuba għallkonsum mill-bniedem (ĠU L 131, 17.5.2019, p. 18).
(4) Ir-Regolament Delegat tal-Kummissjoni (UE) 2020/692 tat-30 ta’ Jannar 2020 li jissupplimenta r-Regolament (UE) 2016/429 talParlament Ewropew u tal-Kunsill fir-rigward tar-regoli għad-dħul fl-Unjoni, u l-moviment u l-immaniġġjar wara d-dħul ta’ konsenji ta’ ċerti annimali, prodotti ġerminali u prodotti li joriġinaw mill-annimali (ĠU L 174, 3.6.2020, p. 379).
(5) Ir-Regolament ta’ Implimentazzjoni tal-Kummissjoni (UE) 2020/2235 tas-16 ta’ Diċembru 2020 li jistabbilixxi regoli għallapplikazzjoni tar-Regolamenti (UE) 2016/429 u (UE) 2017/625 tal-Parlament Ewropew u tal-Kunsill fir-rigward ta’ mudelli taċċertifikati tas-saħħa tal-annimali, mudelli taċ-ċertifikati uffiċjali u mudelli taċ-ċertifikati tas-saħħa tal-annimali/uffiċjali, għad-dħul fl-Unjoni u l-movimenti fl-Unjoni ta’ kunsinni ta’ ċerti kategoriji ta’ annimali u oġġetti, ċertifikazzjoni uffiċjali dwar dawn iċ-ċertifikati u li jħassar ir-Regolament (KE) Nru 599/2004, ir-Regolamenti ta’ Implimentazzjoni (UE) Nru 636/2014 u (UE) 2019/628, id-Direttiva 98/68/KE u d-Deċiżjonijiet 2000/572/KE, 2003/779/KE u 2007/240/KE (ĠU L 442, 30.12.2020, p. 1).
(6) Ir-Regolament ta’ Implimentazzjoni tal-Kummissjoni (UE) 2021/404 tal- 24 ta’ Marzu 2021 li jistabbilixxi l-listi ta’ pajjiżi terzi, territorji jew żoni tagħhom li minnhom huwa permess id-dħul fl-Unjoni ta’ annimali, prodotti ġerminali u prodotti li joriġinaw millannimali skont ir-Regolament (UE) 2016/429 tal-Parlament Ewropew u tal-Kunsill (ĠU L 114, 31.3.2021, p. 1).
(7) Ir-Regolament ta’ Implimentazzjoni tal-Kummissjoni (UE) 2019/627 tal-15 ta’ Marzu 2019 li jistabbilixxi arranġamenti prattiċi uniformi għat-twettiq ta’ kontrolli uffiċjali fuq prodotti mill-annimali maħsuba għall-konsum mill-bniedem skont ir-Regolament (UE) 2017/625 tal-Parlament Ewropew u tal-Kunsill u li jemenda r-Regolament tal-Kummissjoni (KE) Nru 2074/2005 fir-rigward talkontrolli uffiċjali (ĠU L 131, 17.5.2019, p. 51).
(8) Ir-Regolament ta’ Implimentazzjoni tal-Kummissjoni (UE) 2021/405 tal-24 ta’ Marzu 2021 li jistabbilixxi l-listi ta’ pajjiżi terzi jew reġjuni tagħhom li minnhom huwa awtorizzat id-dħul fl-Unjoni ta’ ċerti annimali u oġġetti maħsuba għall-konsum mill-bniedem f’konformità mar-Regolament (UE) 2017/625 tal-Parlament Ewropew u tal-Kunsill (ĠU L 114, 31.3.2021, p. 118).